Средно училище „Йоан Екзарх Български“

Средно училище „Йоан Екзарх Български“ е гимназия в град Шумен, разположена на адрес: ул. „Преслав“ № 1 в жилищен комплекс „Добруджански“. Директор на училището е Валентина Тодорова Тодорова. История Отначало училището е било мъжка гимназия. След това тук се е помещавал механотехникумът, който се премества в друг район, а в сградата се нанася спортно училище. От 2000 г. тук се създава СОУ „Йоан Екзарх Български“, известно като хуманитарна гимназия. Средно училище „Йоан Екзарх Български” е едно от утвърдените в град Шумен. Още с появата си през 2000-та година се реализира като училище, съхраняващо и развиващо добрите традиции и новите ценности в областта на хуманитаристиката. Днес в училището се обучават ученици от I до XII клас, под грижите на висококвалифицирани педагогически специалисти. Създадени са и активно се използват специализирани кабинети, между които три компютърни, кабинет по биология и здравно образование, по химия и опазване на околната среда, мултимедиен кабинет, по хуманитарни науки, музика и други. Училището разполага с многофункционална спортна зала, физкултурен салон и модерна спортна площадка с изкуствена тревна настилка. От 2021 година функционира STEM център „Утреландия“. Показатели за отличната подготовка са постигнатите резултати на възпитаниците на училището в национални олимпиади по философия и литература, конкурси по история, в изявите на „Екзарх Академия”, в кандидатстудентските изпити. Иновативно Училище Средно училище „Йоан Екзарх Български“ – Шумен получава статут на иновативно училище през учебната 2017/2018 година. Това е естествено продължение на повече от десетгодишната работа на училището по иновативни подходи в образователния процес и предоставянето на среда, в която учениците могат да подобряват образователните си резултати, мотивацията си за учене, участието си в училищния живот и да развиват креативното си мислене. Първият проект, озаглавен „Да изпреварим времето“, поставя основите на иновативното управление, дигитализацията и организацията на учебния процес в училище. От учебната 2020/2021 година започва реализацията на проект „Без домашно вкъщи“. Проектът обхваща паралелки от началния и прогимназиалния етап на основната образователна степен. Иновацията дава възможност: за утвърждаване и развитие на създадения образователен модел, съобразен с профила на съвременния ученик; за качествено обучение чрез дигитализация на учебния процес за усъвършенстване организационния модел и подходите на обучение. Целодневната организация на учебния ден в иновативните паралелки от начален етап се провежда по модела „Учител А – Учител Б“ в смесен блок сутрин и след обяд – екип от двама учители води учебните часове според седмичното разписание и дейностите в ГЦОУД, като по този начин учениците имат възможност в рамките на учебния ден да приключат напълно с учебната работа. Училището участва и в Национална програма „Иновации в действие“, Модул 1 „Мобилност за популяризиране и мултиплициране на добри иновации между училищата“ от 2019/2020 г. Профили и специалности В училището се извършва обучение от I до XII клас. Има паралелки с хуманитарен профил и непрофилирани паралелки. Непрофилирани паралелки От V клас С допълнително изучаване във всяка паралелка като избираем предмет по 1 час седмично: български език и литература математика физическо възпитание и спорт (по избор) Хуманитарен профил От VIII клас Интензивно изучаване на английски език (18 часа седмично) Профилиращи предмети: български език и литература история и цивилизации английски език информационни технологии Интензивно изучаване на английски език (18 часа седмично) Профилиращи предмети: български език и литература история и цивилизации английски език чужд език - Испански/Руски Профил „Предприемачески“ Интензивно изучаване на английски език (18 часа седмично) Профилиращи предмети: предприемачество информационни технологии български език и литература философия Условия Създадени са и активно се използват специализирани кабинети, между които три компютърни, кабинет по биология и здравно образование, по химия, по европеистика и гражданско образование, по хуманитарни науки и други. Училището разполага с два физкултурни салони и модерна спортна площадка с изкуствена тревна настилка. Източници Външни препратки ((bg)) Официален сайт